text: [{"text_idx": "#000004", "text": "Naannoo Amaaraa godina Addaa Oromoo aanaa Baatee keessatti guyyoota sadan darban hidhattonni naannoo Affaar daangaa ce\u2019uun haleellaa raawwataa kan jiran yoo tahu, halleellaa kanaan hanga ammaatti dhalattoonni Oromoo 5 ajjeefamuu fi heddu ammoo kan madaahan ta\u2019uu odeeyfannoon arganne ni addeessa. Sababaan walitti bu\u2019iinsa kanaa wal falmii lafa margaa irratti ka\u2019e tahuu jiraataan naannawa irra dubbisne nuuf hime."}, {"text_idx": "#000005", "text": "\u201cSababuma lafa margaa kanaan hawaasa Oromoo fi Affaar jidduu waggoota dheeraaf walitti bu\u2019iinsi kan ture tahus, rakkoo kana dhaabsisuuf yeroo adda addaatti jarsooliin biyyaa yaali godhaa turan yoo tahu, dhiheenya kana immoo qaamoleen naannoolee lamaan jiddutti akka nageenni hin jiraanne barbaadan, hidhattoota Affaar kana meeshaalee waraanaa hidhachiisuun weerara hamaa nurratti geggeessaa jiran. Weerara gandoota Xeephii, Abilaaloo fi Shari\u2019aa jedhaman keessatti guyyoota lamaan dabran kana geggeeffameen namni 5 nurraa ajjeeffame, akkasumas namni hedduun immoo madaawe wal\u2019aanamaa jira, mootummaa irra weerara kana dhabsiisuuf wanti godhamaa jiru tokkollee hin jiru\u201djedhe."}, {"text_idx": "#000006", "text": "Barattoonni guyyaa hardhaa rakkoo kana balaalefachuun magaalaa Baateetti hiriira kan bahan tahuun beekameera."}, {"text_idx": "#000009", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]